Laurentius Borchsenius Stenersen

Laurentius Borchsenius Stenersen (født 27. februar 1843 i Ullensaker, død 6. mars 1921 i Kristiania) var en norsk klassisk filolog, numismatiker og professor ved Universitetet i Kristiania 1888–1914.

Etter examen artium 1860 og cand. philol. i 1866 ble han universitetsstipendiat i 1875 som ledet til dr. phil. i 1877 på avhandlingen «De historia variisque generibus statuarum iconicarum apud Athenienses» som var fra en tur til Grekenland i 1875. Samme år ble han bestyrer av Universitetet i Kristianias myntkabinett, og i 1881 bestyrer av Skulpturmuseet. Fra 1888 til 1914 var han dessuten professor. Stensersen skrev flere avhandlinger om norske myntfunn.

Han var innvalgt i Det Norske Videnskaps-Akademi i Kristiania, Det Kongelige Norske Videnskabers Selskab i Trondheim, samt utenlandske forbund som den svenske numismatikerforening, Numism. Gesellsch. i Wien, Soc. Royale de Numism. og Soc. d'Archeol. i Brussel.

Kilder 
 Kringla Heimsins, bind 6. Oslo: Nasjonalforlaget, 1934.

Eksterne lenker 

 Digitaliserte bøker av Stenersen hos Nasjonalbiblioteket.
 

Norske klassiske filologer
Professorer ved Universitetet i Oslo
Norske numismatikere
Personer fra Ullensaker kommune
Fødsler i 1843
Dødsfall i 1921